CELEX: 52006PC0602
Language: sl
Date: 2006-10-17
Title: Predlog sklep Sveta o določitvi stališča, ki ga je treba sprejeti v imenu Evropske skupnosti glede predloga o spremembi Kjotskega protokola k Okvirni konvenciji Združenih narodov o spremembi podnebja

KOMISIJA EVROPSKIH SKUPNOSTI

                                                       Bruselj, 17.10.2006
                                                       COM(2006) 602 konč.

                                             Predlog

                                         SKLEP SVETA

     o določitvi stališča, ki ga je treba sprejeti v imenu Evropske skupnosti glede predloga o
     spremembi Kjotskega protokola k Okvirni konvenciji Združenih narodov o spremembi
                                               podnebja

                                       (predložila Komisija)

SL                                                                                               SL
 ---pagebreak---                                 OBRAZLOŽITVENI MEMORANDUM

     Končni cilj Okvirne konvencije Združenih narodov o spremembi podnebja (UNFCCC) in
     njenega Kjotskega protokola je v skladu z ustreznimi določbami Konvencije doseči
     stabilizacijo koncentracij toplogrednih plinov v ozračju na ravni, ki preprečuje nevarno
     poseganje človeka v podnebni sistem.

     Evropska skupnost je Kjotski protokol k UNFCCC ratificirala leta 20021. Zato je pogodbenica
     tega sporazuma.

     Drugo zasedanje Konference pogodbenic UNFCCC kot sestanka pogodbenic Kjotskega
     protokola (COP/MOP2) bo potekalo od 6. do 17. novembra 2006 v Nairobiju v Keniji.

     V skladu s členom 3 Kjotskega protokola pogodbenice iz Priloge I k UNFCCC posamično ali
     skupaj zagotovijo, da njihove skupne antropogene emisije ekvivalenta ogljikovega dioksida
     toplogrednih plinov iz Priloge A h Kjotskemu protokolu ne presegajo njihovih dodeljenih
     količin, izračunanih glede na njihove obveznosti za količinsko omejevanje in zmanjševanje
     emisij iz Priloge B, da bi v ciljnem obdobju od leta 2008 do leta 2012 zmanjšale skupne
     emisije teh plinov za najmanj 5 odstotkov glede na raven iz leta 1990.

     Belorusija je vključena v Prilogo I k UNFCCC, ne pa v Prilogo B h Kjotskem protokolu.
     Belorusija je z dopisom z dne 9. februarja 2006 predlagala spremembo Priloge B h Kjotskemu
     protokolu, da bi se jo dodalo v navedeno prilogo z obveznostjo za količinsko omejevanje in
     zmanjševanje emisij v višini 95 % izhodiščnega leta. COP/MOP2 je zaprošena, da preuči
     predlagano spremembo in ukrepa, če je to potrebno.

     V skladu s členom 300(2) Pogodbe ES je sklep Sveta s kvalificirano večino na predlog
     Komisije med drugim potreben za določitev stališč, ki jih je treba v imenu Skupnosti sprejeti
     v organu, ustanovljenem s sporazumom, kadar mora ta organ sprejeti sklepe s pravnim
     učinkom, z izjemo sklepov o dopolnitvah ali spremembah institucionalnega okvira
     sporazuma. Evropski parlament je nemudoma in v celoti obveščen o takem sklepu Sveta.

     Sklep COP/MOP2 o spremembi, ki jo je predlagala Belorusija, bo sklep s pravnim učinkom.
     Zato mora Svet sprejeti sklep o določitvi stališča Skupnosti o tej zadevi.

     Belorusija je sekretariatu UNFCCC poslala dve nacionalni sporočili in svoje nacionalno
     poročilo o vidnem napredku. Skupnost Belorusiji v okviru programa TACIS nudi tehnično
     podporo za spodbujanje izvajanja Kjotskega protokola v Belorusiji.

     Treba je pozdraviti splošno ambicijo Belorusije, da zasleduje cilj Kjotskega protokola glede
     zmanjšanja emisij. Vendar predlagana sprememba v njeni trenutni obliki ne bi zagotovila
     okoljske celovitosti Kjotskega protokola, saj bi Belorusiji dovolila presežek kvot emisij (enote
     dodeljene količine), ki bi bil precej višji od tistega pri drugih gospodarstvih v prehodu in v
     pogodbenicah iz Priloge I s podobnim številom prebivalstva.

     V skladu z navedenim lahko Skupnost na COP/MOP2 podpre sprejetje spremembe Priloge B
     h Kjotskemu protokolu, ki jo je predlagala Belorusija, le v primeru, da je zagotovljena
     okoljska celovitost Protokola.

     1
            Odločba Sveta 2002/358/ES, UL L 130, 15.5.2002, str. 1.

SL                                                      2                                               SL
 ---pagebreak---      Treba je opozoriti, da po nepravilnostih na predsedniških volitvah v Belorusiji 19. marca 2006
     EU ohranja omejene dvostranske stike z Belorusijo. Na konferenci v Nairobiju bo stike
     Skupnosti z Belorusijo treba omejiti na tehnično in nepolitično raven.

SL                                                 3                                                  SL
 ---pagebreak---                                                         Predlog

                                                  SKLEP SVETA

         o določitvi stališča, ki ga je treba sprejeti v imenu Evropske skupnosti glede predloga o
         spremembi Kjotskega protokola k Okvirni konvenciji Združenih narodov o spremembi
                                                   podnebja

     SVET EVROPSKE UNIJE JE –

     ob upoštevanju Pogodbe o ustanovitvi Evropske skupnosti in zlasti člena 175(1) v povezavi z
     drugim pododstavkom člena 300(2) Pogodbe,

     ob upoštevanju predloga Komisije2,

     ob upoštevanju naslednjega:

     (1)       Evropska skupnost je Kjotski protokol k Okvirni konvenciji Združenih narodov o
               spremembi podnebja (UNFCCC) ratificirala leta 20023. Zato je pogodbenica tega
               sporazuma.

     (2)       Drugo zasedanje Konference pogodbenic UNFCCC kot sestanka pogodbenic
               Kjotskega protokola (COP/MOP2) bo potekalo od 6. do 17. novembra 2006 v
               Nairobiju v Keniji.

     (3)       V skladu s členom 3 Kjotskega protokola pogodbenice iz Priloge I k UNFCCC
               posamično ali skupaj zagotovijo, da njihove skupne antropogene emisije ekvivalenta
               ogljikovega dioksida toplogrednih plinov iz Priloge A h Kjotskemu protokolu ne
               presegajo njihovih dodeljenih količin, izračunanih glede na njihove obveznosti za
               količinsko omejevanje in zmanjševanje emisij iz Priloge B, da bi v ciljnem obdobju od
               leta 2008 do leta 2012 zmanjšale skupne emisije teh plinov za najmanj 5 odstotkov
               glede na raven iz leta 1990.

     (4)       Belorusija je vključena v Prilogo I k UNFCCC, ne pa v Prilogo B h Kjotskem
               protokolu in je predlagala spremembo Priloge B h Kjotskemu protokolu, da bi se jo
               dodalo v navedeno prilogo z obveznostjo za količinsko omejevanje in zmanjševanje
               emisij v višini 95 % izhodiščnega leta. Ta sprememba se bo preučila na COP/MOP2.

     (5)       Sklep o spremembi, ki jo je predlagala Belorusija, zadeva varstvo okolja in bo imel
               pravni učinek. Zato mora Svet na podlagi člena 175(1) v povezavi z drugim
               pododstavkom člena 300(2) na COP/MOP2 sprejeti sklep o določitvi stališča
               Skupnosti o tej zadevi.

     2
               COM(2006) 602 konč.
     3
               Odločba Sveta 2002/358/ES, UL L 130, 15.5.2002, str. 1.

SL                                                         4                                           SL
 ---pagebreak---      (6)    Belorusija je sekretariatu UNFCCC poslala dve nacionalni sporočili in svoje
            nacionalno poročilo o vidnem napredku. Skupnost Belorusiji v okviru programa
            TACIS nudi tehnično podporo za spodbujanje izvajanja Kjotskega protokola v
            Belorusiji.

     (7)    Treba je pozdraviti splošno ambicijo Belorusije, da zasleduje cilj iz Priloge B h
            Kjotskemu protokolu glede zmanjšanja emisij. Vendar predlagana sprememba v njeni
            trenutni obliki ne bi zagotovila okoljske celovitosti Kjotskega protokola, saj bi
            Belorusiji dovolila presežek enot dodeljene količine, ki bi bil precej višji od tistega pri
            drugih gospodarstvih v prehodu in v pogodbenicah iz Priloge I s podobnim številom
            prebivalstva.

     (8)    Na COP/MOP2 morajo Skupnost in države članice tesno sodelovati za zagotovitev, da
            je kakršna koli sporazumna sprememba, sprejeta na podlagi spremembe Priloge B, ki
            jo je predlagala Belorusija, skladna z zakonodajo Skupnosti in zagotavlja okoljsko
            celovitost Kjotskega protokola.

     (9)    Skupnost lahko spremembo Priloge B podpre le, če je skladna z zakonodajo Skupnosti
            in zagotavlja okoljsko celovitost Kjotskega protokola.

     (10)   Evropski parlament se nemudoma in v celoti obvesti o sklepih Sveta, sprejetih na
            podlagi člena 300(2) –

     SKLENIL:

                                                Edini člen

     1.      Komisija na drugem zasedanju Konference pogodbenic Okvirne konvencije
             Združenih narodov o spremembi podnebja kot sestanka pogodbenic Kjotskega
             protokola v imenu Skupnosti ne bo podprla sprejetja spremembe Priloge B, ki jo je
             predlagala Belorusija, v njeni trenutni obliki.

     2.      Skupnost in države članice morajo tesno sodelovati za zagotovitev, da je kakršna koli
             sporazumna sprememba, sprejeta na podlagi spremembe Priloge B, ki jo je
             predlagala Belorusija, skladna z zakonodajo Skupnosti in zagotavlja okoljsko
             celovitost Kjotskega protokola. V nasprotnem primeru Komisija v imenu Skupnosti
             ne bo podprla sprejetja sporazumne spremembe.

     V Bruslju,

                                                  Za Svet
                                                  Predsednik

SL                                                  5                                                     SL